# Un long dimanche de fiançailles

Un long dimanche de fiançailles (Ur sulvezh dimez hir e brezhoneg) zo ur film gall, sevenet gant ar filmaozour gall Jean-Pierre Jeunet e 2003.

## Fichenn deknikel

* Doare : Brezel, Drama, Istorel,
* Skoazellerien-sevener : Matthieu de La Mortière, Cécile Denis, Guilain Depardieu, Arnaud Esterez, Julien Lecat, Arnaud Mathey-Dreyfus, Thierry Mauvoisin ha Pascal Roy.
* Senario : Jean-Pierre Jeunet ha Guillaume Laurant, diwar ar romant Un long dimanche de fiançailles gant Sébastien Japrisot (1991),
* Divizoù : Guillaume Laurant,
* Kevredadoù produiñ : 2003 Productions, Tapioca Films, TF1 Films Production ha Warner Bros. Pictures France,
* Rener produiñ : Jean-Marc Deschamps,
* Rener ar skeudenniñ : Bruno Delbonnel,
* Ijinourien ar son : Sophie Chiabaut ha Jean Umansky,
* Aozer ar sonerezh orin : Angelo Badalamenti,
* Sonerezh all : Camille Saint-Saëns (La Danse macabre) ha Giuseppe Verdi (La forza del destino),
* Kinklourez : Aline Bonetto,
* Dilhataerez : Madeline Fontaine,
* Farderien : Annabelle Petit, Jean-Christophe Roger ha Nathalie Tissier,
* Ficher-blev : Jean-Charles Bachelier,
* Skriptourez : Anne Wermelinger,
* Frammer : Hervé Schneid,
* Luc'hskeudenner leurenn : Bruno Calvo,
* Kenurzhierien an efedoù arbennik : Alain Carsoux, Yves Domenjoud, Duboi ha Olivier Gleyze,
* Prantad filmañ :,
* Lec'hioù filmañ : Lezardrev, Tour-tan ar C'hern a-vaez da Bleuvihan, Plougouskant (Aodoù-an-Arvor), Lokournan, Tour-tan Sant-Pêr e Penmarc'h (Penn-ar-Bed),
* Deiziadoù dont er-maez : 27 a viz Here 2004 (Belgia, Bro-C'hall ha Suis) ; 26 a viz Du 2004 (Stadoù Unanet),
* Padelezh : 134'.

## An danvez

Goude tremen o bugaleaj asambles ha sevel ur garantez don etreze tamm-ha-tamm ez eo ret da vMenech mont diouzh Mathilde da vont da stourm war dalbenn ar Somme e-pad ar Brezel-bed kentañ. Pell diouzh e gorn-bro sioul a Vreizh n'eo ket prest ar soudard yaouank da c'houzañv an ifern-mañ tamm ebet. Ma ro e genvrezelourien lesanv Le Bleuet dezhañ.
Daoust d'al lizher a gemenn dezhi en deus kollet Menech e vuhez war dalbenn ar brezel e nac'h Mathilde teuler kred war ar c'heloù kriz-mañ : mar bije marv he muiañ-karet e ouije-hi ! Ha n'eo ket an namm a ra dezhi kammañ a vir outi a gas da benn hec'h enklask, skoazellet gant an aotrou noter Rouvières hag an detektiv Pire bet gopret ganti.
Kavout a ra eo bet kondaonet Menech da vezañ dilezet en no man's land etre ar fozioù-difenn alaman ha gall, a-gevret gant pevar soudard all, hag eñ tamallet da vezañ klasket en em vuturniañ. Dre forzh klask diehan roudoù eus ar gengondaonidi — Bastoche, Cet homme, Droit commun ha Six sous o lesanv —, lusket war-raok gant ur garantez kreñv sanket en hec'h askre, e teu a-benn Mathilde da adkavout Menech.

## Roll ar gomedianed pennañ

* Audrey Tautou : Mathilde Donnay,
* Gaspard Ulliel : ar soudard eil klas Jean Manech Langonnet, Le Bleuet e lesanv,
* Albert Dupontel : Célestin Poux,
* Jodie Foster : Élodie Gordes, gwreg Benjamin Gordes,
* Bouli Lanners : ar c'horporal Chardolot,
* Thierry Gibault : al letanant Estrangin,
* Philippe Duquesne : Favart, ur soudard er fozioù-difenn,
* Elina Löwensohn : c'hoar Günther,
* François Levantal : Thouvenel,
* Dominique Pinon : Sylvain, eontr Mathilde,
* Clovis Cornillac : ar soudard eil klas Benoît Notre-Dame, Cet homme e lesanv,
* Jérôme Kircher : ar c'horporal Kléber Bouquet, Bastoche e lesanv,
* Chantal Neuwirth : Bénédicte, moereb Mathilde,
* Denis Lavant : ar soudard eil klas Francis Geignard, Six sous e lesanv,
* Jean-Pierre Becker : Daniel Esperanza,
* Dominique Bettenfeld : ar soudard eil klas Ange Bassignano, Droit commun e lesanv,
* Jean-Pierre Darroussin : ar c'horporal Benjamin Gordes, Biscotte e lesanv,
* Marion Cotillard : Valentina Tina Lombardi, ar c'hast e karantez gant Ange Bassignano,
* André Dussollier : an aotrou noter Pierre-Marie Rouvières,
* Ticky Holgado : an detektiv Germain Pire,
* Jean-Claude Dreyfus : ar c'homandant Lavrouye,
* Tchéky Karyo : ar c'habiten Favourier,
* Jean-Paul Rouve : paotr al lizheroù,
* Julie Depardieu : Véronique Passavant,
* Michel Vuillermoz : P'tit Louis,
* Rufus : ar Breizhad.

## Goproù

Un nebeud goproù a voe tapet gant Un long dimanche de fiançailles da-geñver lid ar Césars e 2005 :
* gwellañ aktourez o c'hoari un eilroll, bet deroet da vMarion Cotillard,
* gwellañ danvez aktour, bet deroet da c'hGaspard Ulliel,
* gwellañ skeudenniñ, bet deroet da vBruno Delbonnel,
* gwellañ gwiskamantoù, bet deroet da vMadeline Fontaine.
* gwellañ kinkladur, bet deroet da Aline Bonetto.

## Liammoù diavaez

* (en) Internet Movie Database